**Ministru kabineta noteikumu projekta “Grozījumi Ministru kabineta 2012.gada 9.oktobra noteikumos Nr.694 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda vadības noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 15.panta 1. un 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Finanšu ministrija, kā Eiropas Ekonomikas zonas finanšu instrumenta un Norvēģijas finanšu instrumenta vadošā iestāde saņēma DoRIS sistēmā donorvalstu apstiprinātos Eiropas Ekonomikas zonas finanšu instrumenta un Norvēģijas finanšu instrumenta finansētā projekta LV01 „Tehniskās palīdzības fonds 2011.- 2017.gadam” un Nacionālā Bilaterālā fonda līguma grozījumus (turpmāk – Līguma grozījumi), kas paredz pagarināt minētā projekta īstenošanas termiņu. Pašreiz spēkā esošajos Ministru kabineta 2012.gada 9.oktobra noteikumos Nr.694 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda vadības noteikumi” (turpmāk – Noteikumi) ir noteikti termiņi, kādi tie bija pirms Līguma grozījumiem. Ministru kabineta (turpmāk – MK) noteikumu projekts “Grozījumi Ministru kabineta 2012.gada 9.oktobra noteikumos Nr.694 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda vadības noteikumi” (turpmāk – noteikumu projekts) izstrādāts, ņemot vērā, ka atbilstoši Līguma grozījumiem tiek pagarināti aktivitāšu īstenošanas termiņi un līdz ar to arī noslēguma pārskata iesniegšanas termiņš. MK noteikumu projekta mērķis ir nodrošināt, lai Tehniskās palīdzības fonda un Nacionālā bilaterālā fonda aktivitātes varētu tikt īstenotas atbilstoši Līguma grozījumiem, līdz ar to Noteikumos ir nepieciešams veikt grozījumus. Ņemot vērā Līguma grozījumus, MK noteikumu projekts paredz Noteikumos:1. pagarināt 38.1.apakšpunktā noteikto aktivitātes īstenošanas un izdevumu attiecināmības termiņu no 2017.gada 31.decembra līdz 2018.gada 31.augustam;
2. pagarināt 38.2. apakšpunktā noteikto aktivitātes īstenošanas un izdevumu attiecināmības termiņu no 2017.gada 31.oktobra līdz 2018.gada 30.aprīlim;
3. pagarināt 45.4. apakšpunktā noteikto termiņu, kurā Finanšu ministrija sagatavo un iesniedz tehniskās palīdzības noslēguma pārskatu, no 2018.gada 31.janvāra līdz 2018.gada 20.septembrim;
4. pagarināt 46.4. apakšpunktā noteikto termiņu, kurā sertifikācijas iestāde iesniedz Finanšu instrumenta birojā noslēguma pārskatu, no 2018.gada 15.marta līdz 2018.gada 15.novembrim.
 |
| 3. | Projekta izstrādē iesaistītās institūcijas | Finanšu ministrija un Valsts kase |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Līdzfinansējuma saņēmēji, sertifikācijas iestāde. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotos grozījumus Noteikumos, tiesiskais regulējums ļaus Tehniskās palīdzības fonda un Nacionālā bilaterālā fonda aktivitātes īstenot atbilstoši Līguma grozījumiem, t.i., ilgāku laika periodu, tādējādi nodrošinot uzraudzību pār donorvalstu pagarinātajām programmām, kā arī veicinot pieredzes apmaiņu starp donorvalstīm iekšējā audita jomā un bilaterālo sadarbību starp Eiropas Ziemeļvalstīm un Baltijas valstīm. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties MK noteikumu izstrādē, sniedzot atzinumu par to pēc noteikumu projekta izsludināšanas Valsts sekretāru sanāksmē. Turklāt noteikumu projekts tiks publicēts tīmekļa vietnē www.fm.gov.lv sadaļā sabiedrības līdzdalība un tīmekļa vietnē [www.eeagrants.lv](http://www.eeagrants.lv).  |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistīta Finanšu ministrija, Valsts kase kā sertifikācijas iestāde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Noteikumu projektam nav ietekmes uz pārvaldes funkcijām un institucionālo struktūru. |
| 3. | Cita informācija | Nav |

Anotācijas III, IV, V sadaļa - MK noteikumu projekts šīs jomas neskar.

Finanšu ministre D.Reizniece-Ozola

16.09.2016 11:02

610

J.Kapilova

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

juriskonsulte

67083936, jekaterina.kapilova@fm.gov.lv